Diari Oficial de la Generalitat Valenciana


Sumari del DOGV 9257, del 17-01-2022 (2021/13574)

RESOLUCIÓ de 21 de desembre de 2021, de la Conselleria d'Hisenda i Model Econòmic, per la qual s'autoritza una transferència de crèdits entre capítols i programes de la Conselleria de Política Territorial, Obres Públiques i Mobilitat, per un import de 9.000.000 d'euros, que implica la inclusió d'una nova línia de subvenció de concessió directa d'ajudes per al suport a la competitivitat de les empreses amb base a la Comunitat Valenciana, per a la sostenibilitat del transport aeri per la covid-19, en el capítol 4 del Programa 514.30, «Ports, aeroports i costes». Expedient 08.011/21-222.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9257

Data del DOGV
:   17-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/13370


Data del document
:   21-12-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de desembre de 2021, de la Conselleria d'Hisenda i Model Econòmic, per la qual s'autoritza una transferència de crèdits entre capítols i programes de la Conselleria de Política Territorial, Obres Públiques i Mobilitat, per un import de 9.000.000 d'euros, que implica la inclusió d'una nova línia de subvenció de concessió directa d'ajudes per al suport a la competitivitat de les empreses amb base a la Comunitat Valenciana, per a la sostenibilitat del transport aeri per la covid-19, en el capítol 4 del Programa 514.30, «Ports, aeroports i costes». Expedient 08.011/21-222. [2021/13278]  
  
La duració de la pandèmia covid-19 i les mesures adoptades per les diferents administracions per a combatre-la han generat una sèrie de conseqüències directes i indirectes que han afectat de forma generalitzada el normal desenvolupament socioeconòmic, incidint en l'economia i de manera singular en el sector de la mobilitat. Així, i pel que fa al sector aeri, s'estima que no recuperarà l'estabilitat fins a l'exercici 2023-2024, si bé les estimacions actuals empitjoren els escenaris previstos inicialment. En aquest sentit, les restriccions que continuen imposant els estats per a viatjar i la incertesa existent en relació amb els rebrots i a la pandèmia en general han impedit a les companyies aèries recuperar una situació pròxima a la normalitat, fet que ha provocat un enfonsament de la demanda i ha enfosquit les previsions realitzades fa pocs mesos. Aquesta situació, per tant, està afectant totes les aerolínies, entre altres motius pel descens de demanda dels seus serveis i, consegüentment, dels seus ingressos i liquiditat.  
  
En aquest sentit, en l'àmbit de la Comunitat Valenciana, l'impacte que ha tingut en el nostre territori aquesta situació d'excepcionalitat ha posat de manifest la necessitat que la Generalitat adopte mesures tendents a pal·liar els efectes d'aquesta crisi en una de les principals companyies d'aviació regional, única empresa del sector amb domicili social a la Comunitat Valenciana, que garanteix la connexió i mobilitat aèria amb diversos punts del territori nacional i internacional, i amb una presència i activitat que es tradueix en més de 1.400 llocs de treball.  
Per això, el Decret 167/2021, de 8 d'octubre, del Consell, té com a objecte aprovar les bases que regulen la concessió d'una ajuda directa excepcional, per raons d'interés públic de tipus econòmic i social, a Air Nostrum Líneas Aéreas del Mediterráneo, SAU, per a pal·liar els danys ocasionats per la covid-19.  
L'article 5 de l'esmentat decret assenyala que la dotació d'aquestes ajudes ascendeix a un import global màxim de 9.000.000 d'euros. En conseqüència, amb la finalitat de donar cobertura pressupostària a l'esmentada ajuda, la Conselleria de Política Territorial, Obres Públiques i Mobilitat proposa la inclusió d'una nova línia de subvenció de concessió directa, denominada «Ajuda directa excepcional a Air Nostrum Líneas Aéreas del Mediterráneo, SAU», en l'annex de transferències corrents del programa pressupostari 514.30, «Ports, aeroports i costes», per a pal·liar els efectes ocasionats per la covid-19. Per a finançar-la, proposa disponibilitats existents en els capítols 2 i 6 dels programes 513.10, «Infraestructures públiques», i 514.30, «Ports, aeroports i costes».  
A aquest efecte i en virtut del que es disposa en la disposició addicional tercera del Decret llei 6/2021, del Consell, i en els articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en les aplicacions pressupostària i pels imports que es detallen a continuació:  
  
Aplicació Import  
57.78.89.025.89.0 4.400.000,00  
94.11.66.380.62.8 3.000.000,00  
14.39.68.549.51.9 525.000,00  
86.83.49.488.56.2 1.075.000,00  
Total minoracions 9.000.000,00  
  
  
Segon  
Autoritzar un increment de crèdit en l'aplicació pressupostària 28.01.35.546.20.4 per un import de 9.000.000 d'euros.  
  
Tercer  
Autoritzar, en l'annex de transferències i subvencions corrents del programa 514.30 «Ports, Aeroports i Costes», la inclusió d'una nova línia de subvenció de concessió directa amb les dades descriptives que es detallen a continuació:  
  
Codi: S1047 Denominació: «Ajuda directa excepcional a Air Nostrum Líneas Aéreas del Mediterráneo, SAU», per a pal·liar els efectes ocasionats per la covid-19.  
Import: 9.000.000 d'euros Beneficiaris previstos: Air Nostrum Líneas Aéreas del Mediterráneo, SAU.  
Manera concessió:  
Concessió directa art.168.1 C) Llei 1/2015. Decret 167/2021, del Consell Descripció i finalitat: ajuda directa excepcional, per raons d'interés públic de tipus econòmic i social, a Air Nostrum Líneas Aéreas del Mediterráneo, SAU, per a pal·liar els efectes ocasionats per la covid-19 i facilitar el suport financer a l'empresa com a operador estratègic en l'àmbit de la Comunitat Valenciana.  
Publicar dades SI Aportació Generalitat no condicionada: 9.000.000 euros  
  
  
València, 21 de desembre de 2021.- El conseller d'Hisenda i Model Econòmic: Vicent Soler i Marco.